b'\n_START_ARTICLE_\nVlada\n_START_PARAGRAPH_\nVlada je najvi\xc5\xa1e dr\xc5\xbeavno izvr\xc5\xa1no tijelo, koje djeluje za dr\xc5\xbeavu i u njezino ime, a koje ima svaka suverena dr\xc5\xbeava. Vlada mo\xc5\xbee biti najefektivnije, pa \xc4\x8dak i najvi\xc5\xa1e tijelo vanjskog zastupanja doti\xc4\x8dne dr\xc5\xbeave, \xc5\xa1to ovisi o ustavnom ure\xc4\x91enju i unutarnjim propisima te dr\xc5\xbeave o odre\xc4\x91ivanju nadle\xc5\xbenosti vlastitih tijela. Vlada je u pravilu skupno tijelo, sastavljeno od ministara i kojem predsjeda predsjednik vlade._NEWLINE_Vlade dr\xc5\xbeava mogu nositi razna imena, me\xc4\x91utim bitno je to da ta tijela obavljaju funkciju vlade te da ih me\xc4\x91unarodno pravo kao takva priznaje kao vladu. U \xc5\xa1irem smislu, i naj\xc4\x8de\xc5\xa1\xc4\x87e kolokvijalno, se rabi kao sinonim za sve najvi\xc5\xa1e organe vlasti, uklju\xc4\x8duju\xc4\x87i sudsku i zakonodavnu. Tako se npr. pod ameri\xc4\x8dkom federalnom vladom podrazumevaju Kongres, Predsjednik i federalni organi.'